राजे ने बजीर होरें गी सारत कराई जे तुसाढ़ी गल्ल झूठ निकली ऐ, दिक्खो जवाना गी मरदाना फुल्ल गै पसिन्द ऐ। बजीर हार नईं हा मन्ना करदा। बजीरा ने रातरानी दा फुल्ल त्रोड़ेया ते राजे गी दिन्दे होई गलाया माहराज दिक्खो रातरानी किन्नी शैल ऐ मिगी ते ऐदी खुशबो बड़ी गै प्यारी लगदी ऐ। झटपट जवान ने इक्क चम्बे दा फुल्ल त्रोड़ियै राजा साहब गी दिन्दे होई गलाया, माहराज सारे बगीचे दा राजा फुल्ल चम्बा गै ऐ ते इसदी खुशबी अग्गें सारे फुल्लें दी खुशबो फिक्की पौन्दी ऐ।